Diari Oficial de la Generalitat Valenciana


Sumari del DOGV 7817, del 29-06-2016 (2016/4366)

RESOLUCIÓ de 23 de maig de 2016, de la presidenta de la Comissió de Control del Pla de Pensions per als Empleats de la Generalitat, per la qual es dóna publicitat a l'acord de l'esmentada comissió de control, de 20 d'abril de 2016, pel qual es modifiquen diversos articles de les especificacions del Pla de Pensions dels Empleats de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7817

Data del DOGV
:   29-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4366


Data del document
:   23-05-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 23 de maig de 2016, de la presidenta de la Comissió de Control del Pla de Pensions per als Empleats de la Generalitat, per la qual es dóna publicitat a l'acord de l'esmentada comissió de control, de 20 d'abril de 2016, pel qual es modifiquen diversos articles de les especificacions del Pla de Pensions dels Empleats de la Generalitat.  
 [2016/4366]  
La Comissió de Control del Pla de Pensions, en la reunió del 20 d'abril de 2016, va acordar la modificació de l'article 28, apartat 3, a fi d'esmenar un error material.  
Així mateix, es va acordar la modificació de l'article 30, apartat 2, primer paràgraf, per a adaptar-lo al que estableix l'article 9 del Reial Decret 1299/2009, pel qual es modifica el Reial Decret 304/2004, de 20 de febrer, que suprimeix en el supòsit de liquiditat per desocupació de llarga duració l'exigència del compliment d'un període continuat mínim de 12 mesos en situació legal de desocupació, com a requisit per al cobrament de la prestació.  
Igualment, es va acordar la modificació de l'article 40 per a incloure-hi una nova funció de l'Oficina d'Atenció al Partícip.  
A fi de donar la major difusió possible a les modificacions de les especificacions del Pla de Pensions adoptades per la Comissió de Control, s'acorda:  
  
Únic  
Donar publicitat en el Diari Oficial de la Comunitat Valenciana a les modificacions de les especificacions del Pla de Pensions dels Empleats de la Generalitat, aprovades en la reunió del 20 d'abril de 2016, que figuren com a annex I.  
  
València, 23 de maig de 2016.- La presidenta de la Comissió de Control del Pla de Pensions d'Empleats de la Generalitat: Clara Ferrando Estrella.  
  
  
ANNEX I  
  
1. En l'article 28, apartat 3, on diu article 29, ha de dir article 30.  
  
  
2. Es modifica l'apartat 2, primer paràgraf, de l'article 30, en els termes següents:  
«2.Tindrà la consideració de desocupació de llarga duració, als efectes previstos en aquest article, la situació legal de desocupació del partícip, sempre que estant inscrit en el moment de la sol·licitud com a demandant d'ocupació en el servei públic d'ocupació corresponent, no perceba prestacions per desocupació en el seu nivell contributiu o s'hagen esgotat aquestes, llevat que haja de qualificar-se com a situació assimilable a jubilació.»  
  
3. S'afig un últim paràgraf en l'article 40, en el sentit següent:  
  
«Així mateix, l'Oficina d'Atenció al Partícip autoritzarà, si és el cas, per delegació de la Comissió de Control del Pla i amb el vistiplau de la secretaria d'aquesta, les peticions d'anul·lació de mobilitzacions i/o aportacions del pla derivades d'errors operatius prèviament confirmats per l'entitat gestora, així com les sol·licituds de liquiditat de drets consolidats en cas de malaltia greu o desocupació de llarga duració que complisquen els requisits i les condicions establides en l'article 30 de les especificacions del Pla de Pensions.»